Fotballkort
Regi: 
Danny Cannon. 
Med Kuno Becker, Alessandro Nivola, Marcel Iures, Stephen Dillane, Anna Friel. 
Og glimt av David Beckham, Zinedine Zidane, Alan Shearer, Patrick Kluivert, Raolo m.fl. Fotball/drama - tillatt for alle. 

Sånn sett fungerer vel denne filmen som fotballkort: stas for dem som samler. 
Helt uinteressant for oss andre. 

Det handler om en ung, illegal innvandrer fra Mexico, som blir oppdaget som det formidable balltalentet han er - på løkka i Los Angeles. 
Drømmen og tilfeldighetene fører ham til Newcastle i England. 

At filmen ikke kan gis et resolutt rødt kort, skyldes en sympatisk og likendes Kuno Becker i hovedrollen. 
Og litt sann fotballgalskap her og der. 

Men det aller meste av «handling» og «drama» og «utvikling» og sentimentalitet kan forutses halvannet minutt inn i første omgang. 

Gult kort får holde. 
Et sikkert et. 
